Маршрут: София-Любляна-Сиена-Пиза-Флоренция-Венеция_София
1 ДЕН - 04.30 ч. – хотел “Тримонциум” в Пловдив – трансфер Пловдив – София за тези, които желаят/ 07.30 ч. – отпътуване от София от Централна автогара София, сектор “Паркинг”. Качването в автобуса започва в 07.00 ч. Отпътуване по маршрут София – Белград – Загреб – Любляна. Вечерта – пристигане в хотела в околностите на Любляна. Настаняване. Нощувка.
2 ДЕН - Закуска. Разглеждане на Любляна – пл. „Прешернов”, открития пазар, Тройния мост над р. Любляница, Змейския мост, кметството, църквата „Св. Николай”. 11.30 ч. - отпътуване за Монтекатини Терме. Пристигане в Монтекатини Терме вечерта. Настаняване в хотела. Нощувка.
3 ДЕН – Закуска. Сутринта - разглеждане на Сиена – червеният град, построен на три хълма в средата на тосканското плато – разглеждане на „Пиаца дел Кампо” – централният площад на Сиена, прочут с впечатляващото конно надбягване, на което ежегодно е сцена – легендарното „палио”, Палацо Публико, катедралата. Следобед – разглеждане на Сан Джиминяно – кацнал на върха на един хълм в долината на р. Елза,сред лозя и маслинови горички, градът е запазил средновековния си облик и украсява тосканския пейзаж със своите крепостни стени и с легендарните си 14 каменни кули, устремили към небето стройните си силуети – разглеждане на „Пиаца де ла Чистерна”, „Пиаца дел Дуомо”, катедралата „Санта Мария Асунта”. Вечерта - завръщане в хотела в Монтекатини Терме. Новогодишна вечеря (включена в пакетната цена) и посрещане на Новата година. Вечерята включва четиристепенно меню, 375 мл (1/2 бутилка) вино и 1 чаша пенливо вино на човек. Нощувка.
4 ДЕН – Закуска. 11.30 ч. - отпътуване за Пиза. Разглеждане на Пиза: Двора на чудесата с прочутата наклонена кула. Следобед – разглеждане на Лука – очарователен град, съхранил средновековните си църкви, дворци, улички и площади, опасан от крепостни стени датиращи от XVI – XVII век: разглеждане на стария град, катедралата „Св. Мартин”, църквите „Св. Михаил на форума” и „Св. Фредиан”, овалния площад. Завръщане в хотела в Монтекатини Терме. Нощувка.
5 ДЕН – Закуска. Разглеждане с екскурзовод забележителностите на Флоренция: църквата – пантеон “Санта Кроче” (отвън), катедралата „Санта Мария дел Фиоре”, квартала на Данте, площада на Синьорията. Свободно време. Възможност за разглеждане на галерия Уфици - с доплащане 33 лв + такса за вход и при предварителна заявка и заплащане в България, а не на място, цената включва резервация и екскурзовод на български по време на визитата, таксата за вход в галерията, която е около 20 евро, се плаща на място, посещението се организира при минимум 15 участника (местата за посещение на галерия Уфици са ограничени – групата може да е от максимум 25 човека; записваме до изчерпване на местата). Важно: при разглеждането на Флоренция автобусът оставя и взима групата от центъра на града, без да се налагат ползване на градски транспорт и пр. допълнителни затруднения и разходи. 15.00 ч. Отпътуване за Венеция. Вечерта - настаняване в хотел в Лидо ди Йезоло или областта на Тревизо. Нощувка.
6 ДЕН – Закуска. Разглеждане с екскурзовод забележителностите на Венеция: разходка с корабче от Пунта Сабиони до „Сан Марко” (цената на билета за корабчето не е включена в пакетната цена на екскурзията), пл. „Сан Марко”, базиликата „Сан Марко”, двореца на Дожите (отвън), моста на въздишките, моста Риалто. Свободно време. Вечерта – отпътуване по маршрут: Венеция – Любляна – Загреб – Белград – София. Нощен преход.
7 ДЕН – Вечерта – пристигане на Централна автогара София, сектор “Паркинг”. Трансфер до Пловдив.
до 18 г. с двама възрасти
Посещение на галерия Уфици – 33 лв.;
Важно: При нощувки в Италия туристите заплащат задължително градска такса както следва в или в околностите на Монтекатини Терме - 1-2 евро на човек на ден при настаняване в хотели 3 звезди и 3-4 евро на човек на ден при настаняване в хотели 4 звезди; в или в околностите на Лидо ди Йезоло или Тревизо - 1,00 евро на човек на ден при настаняване в хотели 3 звезди и 1,50 евро на човек на ден при настаняване в хотели 4 звезди.Таксата се заплаща лично от туристите на рецепцията на хотелите преди отпътуването им и не е включена в пакетните цени в този каталог. Възможно е през 2018 г. и други европейски градове да въведат подобни такси, които биха се заплащали директно на рецепцията на хотелите лично от туристите.